Espen Lervaag

Espen Petrus Andersen Lervaag (født 10. juli 1977) er en norsk manusforfatter, skuespiller og komiker født og oppvokst på Hurum i Buskerud.

Han har jobbet som tekstforfatter på flere humorprogrammer blant annet Torsdag kveld fra Nydalen, ELSE og 20:00 med Raske Menn. Han har også vært tekstforfatter for Thomas Giertsen, konseptutvikler for Gullfisken og manusforfatter for Side3s web-serie All in i Las Vegas.

Lervaag har også jobbet foran kamera, blant annet som skuespiller i All in i Las Vegas, som sidekick i ELSE (sesong 2) og som skaper og hovedrolleinnehaver i Maniac (2016). I 2017 hadde han premiere på programmet I dag med Espen PA Lervaag på Viafree. TV-serien Maniac ble nominert i kategorien «Beste komedie-TV-serie» på Monte-Carlo Television Festival.

I 2022 deltok han i TV 2s realityserie Kompani Lauritzen. Lervaag endte på 11. plass etter han tapte dimmekampen mot Ruben Markussen.

Referanser

Eksterne lenker 
 
 

Personer fra tidligere Hurum kommune
Personer fra Asker kommune
Norske manusforfattere
Norske skuespillere
Norske komikere
Farmen-deltakere